Alarma de gaze medicinale s-a declașat, duminică dimineață, la Unitatea Primiri Urgențe (UPU) a Spitalului Bagdasar-Arseni din București, a anunțat Digi 24.
Potrivit sursei menționate, pacienții și personalul au fost evacuați, iar o echip tehnică verifică instalația pentru a descoperi care este cauza care a dus la această alarmă.
"Este o echipă tehnică ce verfică instalația. Încă nu știm de la ce s-a declanșat alarma de gaze medicinale, dar în momentul de față situația este sub control și activitatea a revenit la normal", a declarat Florin Bica, purtătorul de cuvânt al Spitalului Bagdasar-Arseni din București, la Digi 24.
Totodată, medicul a precizat că nu există victime sau pagube materiale.
Care sunt gazele medicinale
Gazele medicinale utilizate intr-un spital modern sunt:
a. Oxigenul - folosit în sălile de operații, terapie intensivă, pregătire/trezire pacient, rezerve / saloane, pentru oxigenarea
pacienților;
b. Aerul comprimat medical (4 bar) - folosit în sălile de operație, saloanele de terapie intensivă, saloanele pregătire/trezire pacient, la aparatele de anestezie, la ventilatoare pentru respirație, în terapii cu aerosoli;
c. Aerul comprimat chirurgical (7 bar) - folosit în sălile de operații în care se folosesc ustensile pneumatice (de obicei la la ortopedie);
d. Vacuumul chirurgical utilizat în orice spațiu medical unde este necesara aspirația diverselor secreții;
e. Protoxidul de azot (N2O) - utilizat în sălile de operații sau în saloanele de pregătire pacient. Este un gaz anestezic utilizat mai rar în prezent;
f. Dioxid de carbon (CO2) - utilizat în sălile de operații unde sunt turnuri de laparoscopie care utilizează acest gaz în
funcționare;
g. Evacuarea gazelor anestezice (AGSS) - nu este un gaz propriu-zis, ci reprezintă sistemul prin care gazele expirate de pacientul aflat sub anestezie sunt eliminate în atmosferă, potrivit unui furnizor de gaze medicinale.
Fiți la curent cu ultimele noutăți. Urmăriți DCNews și pe Google News